proxectonos/corpus_dominio_legal_administrativo_tmp huggingface dataset:
ORDE do 3 de maio de 1999 pola que se dispón o nomeamento de membros da Comisión Galega de Delimitación Territorial.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 21/05/1999

Os representantes das entidades locais e das institucións públicas que compoñen a Comisión Galega de Delimitación Territorial regulada polo Decreto 370/1998, do 10 de decembro, serán designados segundo establece o seu artigo 4, polo que unha vez achegadas tódalas propostas por parte dos órganos competentes, cómpre o seu nomeamento, en consecuencia,
DISPOÑO:
Artigo único.-Noméanse membros da Comisión Galega de Delimitación Territorial, segundo o disposto no artigo 4.1º b) e c) do Decreto 370/1998, do 10 de decembro, as persoas que se relacionan no anexo.
Santiago de Compostela, 3 de maio de 1999.
Jesús C. Palmou Lorenzo
Conselleiro de Xustiza, Interior e Relacións
Laborais
ANEXO
A) Representantes das entidades locais de Galicia:
a) Designados polas deputacións provinciais:
-Antonio Gómez Vázquez, representante da Deputación Provincial da Coruña.
-Enrique Fernández González, representante da Deputación Provincial de Lugo.
-Manuel Candal Candal, representante da Deputación Provincial de Ourense.
-José Costa Díaz, representante da Deputación Provincial de Pontevedra.
b) Designados pola Federación Galega de Municipios e Provincias:
-Manuel Lagares Pérez.
-Anxo Quintana González.
-Xosé Crespo Iglesias.
-Julio Álvarez Núñez.
B) Representantes das universidades galegas:
-María Isabel Fernández Justo, representante da Universidade de Santiago de Compostela.
-José J. González-Cebrián Tello, representante da Universidade da Coruña.
-Alberto Pazo Labrador, representante da Universidade de Vigo.
C) Representante do Consello da Cultura Galega:
-Gonzalo Rey Lama.
DECRETO 140/1999, do 20 de maio, polo que se nomea directora xeral de Comunicación Social e Audiovisual a Rosanna López Salgueiro.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 21/05/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día vinte de maio de mil novecentos noventa e nove,
Nomeo directora xeral de Comunicación Social e Audiovisual a Rosanna López Salgueiro.
Santiago de Compostela, vinte de maio de mil novecentos noventa e nove.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
DECRETO 144/1999, do 7 de maio, polo que se declara de utilidade pública e urxente execución a concentración parcelaria da zona de San Pedro de Vilantime (Arzúa-A Coruña).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 24/05/1999

A parroquia de San Pedro de Vilantime, que pertence ó concello de Arzúa, está situada ó suroeste da provincia da Coruña, e nela resultan afectadas pola concentración parcelaria aproximadamente 900 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día sete de maio de mil novecentos noventa e nove,
DISPOÑO:
Artigo 1º
Declarar de utilidade pública e urxente execución a concentración parcelaria da zona de San Pedro de Vilantime (Arzúa-A Coruña).
Artigo 2º
O perímetro da zona será, en principio, o correspondente á totalidade dos terreos da parroquia de San Pedro Vilantime. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facultarase o conselleiro de Agricultura, Gandería e Política Agroalimentaria para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, sete de maio de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política
Agroalimentaria
DECRETO 142/1999, do 7 de maio, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 227 P.O.L. 98. Lourenzá, saneamento en Castro e Recemil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/05/1999

A Deputación Provincial de Lugo, en sesión celebrada o día 24 de abril de 1998, aprobou o proxecto de 227 P.O.L. 98. Lourenzá, saneamento en Castro e Recemil e na sesión celebrada o día 30 de novembro de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para correcta tramitación do expediente con data en entrada no rexistro xeral da Consellería de Xustiza, Interior e Relacións Laborais o día 18 de febreiro de 1999.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data de entrada no rexistro xeral da Consellería de Xustiza, Interior e Relacións Laborais o día 7 de abril de 1999, precisando que as obras deberán axustarse ó disposto no capítulo 4 do título IV das normas subsidiarias de planeamento de Lourenzá, sen prexuízo do cumprimento das correspondentes ordenanzas municipais.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día sete de maio de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos
bens e dereitos concretados no expediente administrativo instruído para o efecto e necesarios para a execución das obras do proxecto de 227 P.O.L. 98. Lourenzá, saneamento en Castro e Recemil.
Santiago de Compostela, sete de maio de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
ORDE do 3 de maio de 1999 pola que se dispón o nomeamento dos vocais dos consellos de administración das autoridades portuarias de Vilagarcía de Arousa e de Ferrol-San Cibrao.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 20/05/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e do 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Consonte o previsto no artigo 40 da Lei de portos do Estado e da mariña mercante, segundo a súa redacción trala modificación operada pola Lei 62/1997, do 26 de decembro, a designación dos vocais do consello de administración deberá facerse necesariamente por proposta das administracións públicas e entidades e organismos representados no consello de administración, polo que, recibidas as propostas do presidente do ente público Portos do Estado en canto ós nomeamentos dos vocais da Administración xeral do Estado nas autoridades portuarias de Vilagarcía de Arousa e Ferrol-San Cibrao, representacións para as que é órgano competente, e desig
nado o representante da Administración da Comunidade Autónoma de Galicia,
DISPOÑO:
Nomear a Antonio Vázquez-Guillén Fernández de la Riva vocal do consello de administración da autoridade portuaria de Vilagarcía de Arousa, en representación da Administración xeral do Estado.
Nomear a Guillermo Díaz del Río Sánchez Ocaña vocal do consello de administración da autoridade portuaria de Ferrol-San Cibrao, en representación da Administración xeral do Estado.
Nomear a Emilio Montes del Río vocal do consello de administración da autoridade portuaria de Ferrol-San Cibrao, en representación da Administración da Comunidade Autónoma de Galicia.
Santiago de Compostela, 3 de maio de 1999.
José Cuíña Crespo
Conselleiro de Política Territorial, Obras Públicas
e Vivenda
DECRETO 141/1999, do 7 de maio, polo que se declara a urxente ocupación, para efectos de expropiación forzosa, pola Deputación Provincial de Ourense, dos bens e dereitos necesarios para a realización das obras do proxecto de C.V. 112 Ganceiros-Lobios número 43/PB/98 (RVL) en Lobios.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/05/1999

A Deputación Provincial de Ourense, en sesión celebrada o día 27 de novembro de 1998, aprobou o proxecto de C.V. 112 Ganceiros-Lobios nº 43/PB/98 (RVL) en Lobios e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 2 de marzo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por tratarse o ben que se vai expropiar dun terreo que interrompe o trazado da estrada, provocando un perigoso estreitamento, sendo necesaria a súa urxente expropiación para os efectos de evita-lo perigo que isto supón para o tráfico rodado.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día sete de maio de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Ourense, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de C.V. 112 Ganceiros-Lobios nº 43/PB/98 (RVL) en Lobios.
Santiago de Compostela, sete de maio de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
RESOLUCIÓN do 12 de maio de 1999, da Dirección Xeral da Función Pública, pola que se lle dá publicidade ó acordo da comisión de traballo creada para a aplicación do fondo de acción social do exercicio de 1998 e as listas definitivas das axudas do dito fondo e relativas ó persoal transferido do Inem polo Real decreto 1375/1997, do 29 de agosto, e polo Real decreto 232/1998, do 16 de febreiro.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/05/1999

Concluídos os traballos de reparto e aplicación do fondo de acción social para 1998 e en uso das competencias atribuídas a esta dirección xeral no punto 7 dos criterios xerais que rexen para o fondo de acción social de 1998, publicados por Resolución do 17 de xullo de 1998, da Dirección Xeral de Relacións Laborais (DOG nº 146, do 30 de xullo), procede dárlle-la debida publicidade ás listas definitivas das axudas do fondo e ó acordo final de concesión e distribución do citado fondo, unha vez que transcorreu o prazo de alegacións previsto no punto terceiro da Resolución do 25 de marzo de 1999 (DOG nº 60, do 29 de marzo).
Polo tanto, dándolle cumprimento ó acordo da Mesa Xeral de Negociación e ó disposto na Resolución do 17 de xullo de 1998, esta dirección xeral
DISPÓN:
Primeiro.-Que se publique no Diario Oficial de Galicia, como anexo a esta resolución, a distribución final da concesión das axudas do fondo de acción social para o exercicio de 1998.
Segundo.-Contra esta resolución poderán os interesados interpoñer recurso de alzada perante o conselleiro da Presidencia e Administración Pública no prazo dun mes contado desde o día seguinte ó da data da publicación desta resolución, de acordo co previsto no artigo 114 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE nº 285, do 27 de novembro).
Santiago de Compostela, 12 de maio de 1999.
Joaquín López-Rúa Soler
Director xeral da Función Pública
ANEXO
Tipo axuda
Entradas
Aprobadas
Denegadas
Importe
Subv. alugueres
23
22
1
1.270.487
Adq. vivenda
11
6
5
650.000
Sub. préstamos hipotecarios
55
47
8
3.256.338
Estudios
23
21
2
471.000
Educación fillos
158
147
11
8.210.000
Tratamentos saúde
78
57
21
1.507.316
Total
348
300
48
15.365.141
ORDE do 3 de maio de 1999 pola que se dispón o cesamento dos vocais dos consellos de administración das autoridades portuarias de Vilagarcía de Arousa e de Ferrol-San Cibrao.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 20/05/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e do 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, disponse que a separación dos vocais do consello de administración será acordada polo órgano competente da Comunidade Autónoma por proposta das organizacións, organismos e entidades ós que aqueles representen, polo que, recibidas as propostas do presidente do ente público Portos do Estado en relación co cesamento dos vocais da Administración xeral do Estado nas autoridades portuarias de Vilagarcía de Arousa e Ferrol-San Cibrao, en canto órgano competente,
e aceptada a renuncia do representante da Administración da Comunidade Autónoma de Galicia,
DISPOÑO:
Que cese Raúl López Fernández como vocal do consello de administración da autoridade portuaria de Vilagarcía de Arousa, en representación da Administración xeral do Estado, agradecéndolle os servicios prestados.
Que cese Hermenegildo Franco Castañón como vocal do consello de administración da autoridade portuaria de Ferrol-San Cibrao, en representación da Administración xeral do Estado, agradecéndolle os servicios prestados.
Que cese Víctor M. Fernández Mascaró como vocal do consello de administración da autoridade portuaria de Ferrol-San Cibrao, en representación da Administración da Comunidade Autónoma de Galicia, agradecéndolle os servicios prestados.
Santiago de Compostela, 3 de maio de 1999.
José Cuíña Crespo
Conselleiro de Política Territorial, Obras Públicas
e Vivenda
ORDE do 22 abril de 1999 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 20/05/1999

A Lei 13/1991, do 9 de decembro, de taxas, prezos e execcións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 22 de abril de 1999.
Jesús Pérez Varela
Conselleiro de Cultura, Comunicación Social
e Turismo
ANEXO
Ajmer. Peregrinos do sufismo: 4.100 ptas.
Museo das Peregrinacións Santiago de Compostela: 200 ptas.
Schmidt de las Heras. Fotografías 1944-1960: 3.800 ptas.
Camiñantes: 2.500 ptas.
Caminantes: 2.500 ptas.
Oporto-Santiago. La espiritualidad y la peregrinación jacobeas: 2.500 ptas.
Porto-Santiago. A espiritualidade e a peregrinacâo jacobeias: 2.500 ptas.
Galicia Xacobea. A revitalización dos camiños de Santiago: 2.500 ptas.
Galicia Jacobea. La revitalización de los caminos de Santiago: 2.500 ptas.
Galicia, un tempo único. Exposicións, congresos, estudios: 2.500 ptas.
Galicia un tiempo único. Exposiciones, congresos, estudios: 2.500 ptas.
Galicia. Camino de comunicación: 2.500 ptas.
Galicia. Camiño de comunicación: 2.500 ptas.
Galicia a escena. Música, teatro y danza: 2.500 ptas.
Galicia a escena. Música, teatro e danza: 2.500 ptas.
Plan Xacobeo 1999. Programación general: 2.500 ptas.
Plan Xacobeo 1999. Programación xeral: 2.500 ptas.
A nosa literatura infantil e xuvenil 1997: 750 ptas.
Roberto Blanco Torres: 750 ptas.
A mirada compracida e a mirada inqueda: 2.500 ptas.
La mirada complacida y la mirada inquieta: 2.500 ptas.
Rafael Romero Masia: 1.500 ptas.
Galicia natural. Os camiños de Santiago: 2.500 ptas.
Galicia natural. Los caminos de Santiago: 2.500 ptas.
Camiños: 2.500 ptas.
Caminos: 2.500 ptas.
Todos con Santiago. Patrimonio eclesiástico (v. galega): 2.500 ptas.
Todos con Santiago. Patrimonio eclesiástico (v. castelá): 2.500 ptas.
Vázquez Cereijo: 1.500 ptas.
CORRECCIÓN de erros.-Orde do 20 de outubro de 1998 pola que se autoriza o cambio de denominación do colexio de educación infantil e primaria de Negreira (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/05/1999

Advertidos erros na devandita orde, publicada no DOG nº 221, do venres, 13 de novembro de 1998, cómpre face-la oportuna corrección:
-Na páxina 12.222, no anexo da orde, onde di: «nova denominación: colexio de educación infantil e primaria do Coto», debe dicir: «colexio de educación infantil e primaria O Coto».
ORDE do 19 de abril de 1999 pola que se modifica o concerto educativo co centro privado Montecastelo de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/05/1999

Por Orde do 31 de xullo de 1998 (DOG do 19 de agosto e 27 de outubro de corrección de erros) aprobáronse os concertos educativos cos centros docentes privados da Comunidade Autónoma de Galicia.
Tendo en conta o informe da Inspección Educativa de que o centro privado concertado Montecastelo de Vigo non ten en funcionamento o ciclo formativo de grao medio Equipos e Instalacións Electrotécnicas por falta de alumnado.
Esta consellería, por proposta da Dirección Xeral de Centros e Inspección Eucativa,
DISPÓN:
Primeiro.-Aproba-la diminución, para o curso 1998-1999, do concerto educativo do ciclo formativo de grao medio co centro que se relaciona:
-Montecastelo de Vigo.-1 de Equipos e Instalacións Electrotécnicas.
Segundo.-O documento administrativo no que se formalizará a dita modificación do concerto educativo co referido centro, será asinado polo conselleiro de Educación e Ordenación Universitaria e polo titular do centro privado ou persoa con representación debidamente acreditada.
Se o titular do centro privado non subscribise o documento de formalización na data que se lle notifique, entenderase decaído no seu dereito.
Terceiro.-A modificación que por esta orde se aproba terá efectos do 1 de setembro de 1998.
Cuarto.-Contra a presente disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia,
segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 19 de abril de 1999.
Celso Currás Fernández
Conselleiro de Educación e Ordenación
Universitaria
CORRECCIÓN de erros.-Resolución do 26 de marzo de 1999 pola que se ordena a publicación do acordo do Consello da Xunta de Galicia do 25 de marzo de 1999, polo que se modifica a relación de postos de traballo da Consellería de Familia e Promoción do Emprego, Muller e Xuventude.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 20/05/1999

Advertidos erros na devandita resolución publicada no Diario Oficial de Galicia nº 60, do 29 de
marzo de 1999 cómpre face-las oportunas correccións:
Na páxina 3.519, no posto co código FA.C99.40.402.32001.001 «director centro educativo» na columna «VAC», onde di: «Si», debe dicir: «Non», e na columna «Observacións» debe figurar «Ocupado por funcionario».
Na páxina 3.520, no posto «subdirector/a Ctro. Menores Montealegre (Ourense)» na columna «Código do posto», onde di: «FA.C99.40.401.32001.002», debe dicir: «FA.C99.40.402.32001.002».
CORRECCIÓN de erros.-Resolución do 12 de marzo de 1999 pola que se ordena a publicación do acordo do Consello da Xunta de Galicia do 11 de marzo de 1999, polo que se modifica a relación de postos de traballo da Consellería de Sanidade e Servicios Sociais e do Servicio Galego de Saúde (Sergas).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 20/05/1999

Advertidos erros na devandita resolución publicada no Diario Oficial de Galicia nº 56, do 23 de marzo de 1999, cómpre face-las oportunas correccións:
Na páxina 3.276:
No posto co código SA.C02.00.002.15770.015 xefe do Servicio Técnico Xurídico, na columna Grupo, onde di: «AB», debe dicir: «A».
No posto co código SA.C02.00.002.15770.017 xefe de sección III, na columna Grupo, onde di: «ABC», debe dicir: «A».
Na páxina 3.278, no posto co código SA.C04.00.002.15770.010 xefe de sección Contratación, na columna Grupo, onde di: «ABC», debe dicir: «A».
RESOLUCIÓN do 26 de abril de 1999, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da revisión salarial do convenio colectivo da empresa Automóviles de Tuy, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/06/1999

Visto o expediente da revisión salarial do convenio colectivo para a empresa Automóviles de Tuy, S.A., que tivo entrada nesta delegación provincial o día 21-4-1999, subscrito en representación da parte económica pola representación da empresa, e da parte social polo comité de empresa, con data do 16-4-1999. De conformidade co disposto no artigo 13 do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo que consta nesta delegación provincial e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 26 de abril de 1999.
Antonio Coello Bufill
Delegado provincial de Pontevedra
Táboa de salarios
Categorías
Pesetas
Gratif.
Transp.
Gratif.
Ent. Re.
-Persoal administrativo
Oficial de primeira
98.155 mes
4.900 mes
-
Oficial de segunda
91.394 mes
4.900 mes
-
Auxiliar administrativo
86.034 mes
-
-
Aspirante (salario mínimo segundo idade)
-Persoal de movemento
Inspector
3.348 día
4.900 mes
-
Conductor
3.294 día
4.900 mes
-
Conductor-perceptor
3.294 día
4.900 mes
2.177 mes
Cobrador
2.860 día
4.900 mes
2.177 mes
-Persoal de taller
Xefe de taller
123.258 mes
4.900 mes
-
Oficial de primeira
3.379 día
4.900 mes
-
Oficial de segunda
3.294 día
4.900 mes
-
Oficial de terceira
3.170 día
4.900 mes
-
Mozo de taller
2.773 día
4.900 mes
-
Aprendices (salario mínimo segundo idade)
Lavacoches
87.665 mes
4.900 mes
-
Vendedores de billetes
90.666 mes
-
-
ORDE do 11 de maio de 1999 pola que se designa o presidente do Consello Regulador da Denominación de Orixe Valdeorras.
CONSELLERÍA DE AGRICULTURA, GANDERÍA E POLÍTICA AGROALIMENTARIA — II. AUTORIDADES E PERSOAL — 25/05/1999

De conformidade co establecido no artigo 42.4º do Regulamento da denominación de orixe Valdeorras e do seu consello regulador, unha vez asumidas as funcións na materia en virtude do artigo 30.I.3 e 4 do Estatuto de autonomía para Galicia e por proposta dos membros do consello regulador, conforme as atribucións que me veñen conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1998, do 20 de outubro,
DISPOÑO:
Artigo único.-Desígnase presidente do Consello Regulador da Denominación de Orixe Valdeorras a Antonio Raluy Rodríguez.
Santiago de Compostela, 11 de maio de 1999.
Cástor Gago Álvarez
Conselleiro de Agricultura, Gandería e Política Agroalimentaria
DECRETO 161/1999, do 14 de maio, polo que se declara a urxente ocupación, para efectos de expropiación forzosa, polo Concello de Forcarei (Pontevedra), dos bens e dereitos necesarios para a realización das obras do proxecto de saneamento e pavimentación da rúa Alfredo González Barros, 2.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/06/1999

O Concello de Forcarei (Pontevedra), en sesión celebrada o día 30 de outubro de 1998, aprobou o proxecto de saneamento e pavimentación da rúa Alfredo González Barros, 2 e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, para evita-la situación de perigo na zona intermedia da rúa Alfredo González Barros, debido á actual estreiteza e ó desnivel existente respecto dos terreos que lindan e que carecen de protección e sostemento, e debido ó gran número de vehículos que circulan diariamente.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa
reunión do día catorce de maio de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Forcarei (Pontevedra) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de saneamento e pavimentación na rúa Alfredo González Barros, 2.
Santiago de Compostela, catorce de maio de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 162/1999, do 20 de maio, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de E.P. 7804 ponte sobre o río Bafín de Agro do Mestre a Santiago de Compostela (programa de actuación da rede provincial de estradas-Plan 2000 de Estradas-), 1ª fase 1998.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/06/1999

A Deputación Provincial da Coruña, en sesión celebrada o día 27 de novembro de 1998, aprobou o proxecto de C.P. 7804 ponte sobre o río Bafín de Agro do Mestre a Santiago de Compostela (programa de actuación da rede provincial de estradas), Plan 2000 Estradas 1ª fase 1998 e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque existen razóns que fan necesaria a urxente execución das citadas obras, tal como o pavimento das estradas, o largo da calzada de dimensións inferiores ás necesidades dos vehículos, a intensidade media do tráfico, circulación de vehículos pesados e puntos negros, e evitar deste modo o risco de accidentes.
A competencia para a declaración da urxente ocupación correspóndelle ó Consello da Xunta de Gali
cia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de maio de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de C.P. 7804 ponte sobre o río Bafín de Agro do Mestre a Santiago de Compostela (Programa de actuación da rede provincial de estradas) Plan 2000 Estradas 1ª fase 1998.
Santiago de Compostela, vinte de maio de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 160/1999, do 14 de maio, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de E.P. 0205 variante da estrada Bertamiráns-Osebe por Guimaráns (programa de actuación da rede provincial de estradas-Plan 2000 de Estradas-), 1ª fase 1998.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/06/1999

A Deputación Provincial da Coruña, en sesión celebrada o día 27 de novembro de 1998, aprobou o proxecto de E.P. 0205, variante estrada Bertamiráns-Osebe por Guimaráns (programa de actuación da rede provincial de estradas-Plan 2000 Estradas) 1ª fase 1998 e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque existen razóns que fan necesaria a urxente execución das citadas obras, tal como o pavimento das estradas, o largo da calzada de dimensións inferiores ás necesidades dos vehículos, a intensidade media do tráfico, circulación de vehículos pesados e puntos negros, e evitar deste modo o risco de accidentes.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa
reunión do día catorce de maio de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de E.P. 0205, variante estrada Bertamiráns-Osebe por Guimaráns (programa de actuación da rede provincial de estradas -Plan 2000 Estradas) 1ª fase 1998.
Santiago de Compostela, catorce de maio de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 159/1999, do 14 de maio, polo que se declara de utilidade pública e urxente execución a concentración parcelaria da zona de Porqueira II (Porqueira-Ourense).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 02/06/1999

Os terreos non concentrados das parroquias de San Lourenzo de Abeleda, Paradela de Abeleda, San Martiño de Porqueira, Porqueira e Sabucedo, que pertence ó concello de Porqueira, están situadas ó sur da provincia de Ourense, resultando afectadas pola concentración parcelaria aproximadamente 675 ha.
A dispersión parcelaria que presentan os terreos das ditas parroquias, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día catorce de maio de mil novecentos noventa e nove,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Porqueira II (Porqueira-Ourense).
Artigo 2º
O perímetro da zona será, en principio, o correspondente ós terreos non concentrados das parroquias de San Lorenzo, San Juan de Paradela de Abeleda, San Martín, Santa María e Sabucedo. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facultarase a Consellería de Agricultura, Gandería e Política Agroalimentaria para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, catorce de maio de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política
Agroalimentaria
CORRECCIÓN de erros.-Resolución do 18 de maio de 1999 pola que se ordena a publicación do acordo do Consello da Xunta de Galicia, do 14 de maio de 1999, polo que se aproba a relación de postos de traballo da Consellería de Medio Ambiente.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/06/1999

Advertido erro na devandita resolución publicada no Diario Oficial de Galicia nº 103, do 1 de xuño de 1999, cómpre face-la oportuna corrección:
-Na páxina 6.679 e antes do anexo II debe engadirse o seguinte:
NOVAS FORMACIÓNS ESPECÍFICAS
480. Doutor (mérito).
781. 3 anos experiencia mínima análise química (R.I.).
782. Experiencia xestión/dirección programas investigación forestal (3 anos) (R.I.).
783. Experiencia xestión/dirección programas investigación forestal (5 anos) (R.I.).
784. Experiencia avaliación ambiental (R.I.).
785. Experiencia avaliación ambiental.
786. Experiencia declaración impacto ambiental e actuacións ambientais.
787. Experiencia inspección ambiental e coñecementos técnicos ambientais.
788. Experiencia xestión medioambiental.
789. Experiencia xestión residuos (R.I.).
790. Experiencia xestión residuos industriais.
791. Experiencia xestión solos contaminados e tramitación de RP'S.
792. Experiencia denuncias ambientais (R.I.).
793. Experiencia defensa contra incendios.
Así mesmo, en tódalas cabeceiras correspondentes á RPT de persoal laboral, onde di: «Gratificación de convenio», debe dicir: «Complemento de convenio».
ORDE do 14 de maio de 1999 pola que se declaran de reserva exclusiva determinadas cuadrículas do polígono de viveiros Noia-A.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 02/06/1999

Por orde da Consellería de Pesca, Marisqueo e Acuicultura, do 31 de outubro do 1989 (Diario Oficial de Galicia nº 236) apróbase a reordenación do polígono de bateas denominado A do distrito marítimo de Noia constitúese e delimítase o novo polígono A que substitúe o antigo.
No anexo da dita orde sinálase a situación xeográfica dos vértices do novo polígono A indícase que consta de 31 puntos de fondeo, dos que 20 se ocupan con viveiros procedentes do antigo polígono.
Os artigos 63 e 64 da Lei 6/1993, do 11 de maio, de pesca de Galicia, e o artigo 21 do Decreto 406/1996, do 7 de novembro, polo que se aproba o Regulamento de viveiros de cultivos mariños nas augas de Galicia, facultan a Consellería de Pesca, Marisqueo e Acuicultura para reservar en exlusiva zonas concretas e para o outorgamento de autorizacións temporais de carácter experimental en polígonos, sempre que se trate de proxectos que impliquen o desenvolvemento de novos programas, experiencias ou estudios.
Tendo en conta as graves repercusións que a proliferación de dinoflaxelados tóxicos están causando nos últimos anos sobre a producción da maior parte dos viveiros situados en polígonos desta Comunidad Autónoma, as peticións do sector en demanda de zonas de reparqueo para autodepuración, e vistos os estudios realizados por técnicos da Dirección Xeral de Recursos Mariños, resulta de interese dispoñer de cuadrículas en zonas reservadas en exclusiva que presenten niveis baixos de toxicidad por fenómenos de floración fitoplanctónica, para levar a cabo programas experimentais, en relación co establecemento de novos procesos de comercialización dos moluscos bivalvos cultivados en zonas afectadas pola marea vermella.
Por todo o que antecede,
DISPOÑO:
Artigo 1º
Decláranse reservadas en exlcusiva as cuadrículas números 4, 5, 12 e 13, do polígono A o distrito marítimo de Noia.
Artigo 2º
O destino e condicións de outorgamento das ditas cuadrículas serán os sinalados na Orde do 22 de marzo de 1994 (Diario Oficial de Galicia nº 80) pola que se declaran de reserva exclusiva determinadas cuadrículas de diversos polígonos de viveiros flotantes.
Disposicións derradeiras
Primeira.-Facúltase o director xeral de Recursos Mariños para dicta-las resolucións que foran precisas para o desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 14 de maio de 1999.
Amancio Landín Jaráiz
Conselleiro de Pesca, Marisqueo e Acuicultura
RESOLUCIÓN do 3 de maio de 1999 pola que se convocan unhas xornadas sobre Dereito Internacional Humanitario.
ACADEMIA GALEGA DE SEGURIDADE — III. OUTRAS DISPOSICIÓNS — 25/05/1999

Dentro dos programas de actividades que a Academia Galega de Seguridade ten previsto realizar no ano 1999, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre Dereito Internacional Humanitario, que deberán desenvolverse conforme as seguintes bases:
Destinatarios: as xornadas van dirixidas ós membros das forzas e corpos de seguridade.
Inscrición: a inscrición dos participantes será totalmente gratuíta.
Prazas: o número de prazas que se ofertan é de 150.
Solicitudes:
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 18 de xuño de 1999.
3. As instancias deberán enviarse á sede da Academia Galega de Seguridade situada na Avenida da Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas: as xornadas celebraranse durante os días 24 e 25 de xuño de 1999.
O horario será en xornada de mañá (9.30 h-14 h) e tarde (16.30 h-20 h) o día 24, e en sesión de mañá o día 25.
Contido: nas xornadas desenvolveranse entre outros os seguintes temas:
1. Introducción ó dereito internacional humanitario.
2. As fontes do dereito dos conflictos armados.
3. A protección dos prisioneiros de guerra.
4. A protección da poboación civil.
5. Asilo e refuxio.
6. A acción do movemento da Cruz Vermella e a Media Lúa Vermella nos conflictos armados: actuación en Kosovo.
Relación de admitidos: a relación de admitidos publicarase o día 21 de xuño de 1999 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar: salón de actos da Academia Galega de Seguridade, sita na Avenida da Cultura, s/n, no concello da Estrada.
Certificado de participación: ó remate das xornadas entregaráselles un certificado de asistencia a aquelas persoas que acrediten a súa participación continuada a elas.
Modificacións: a Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 3 de maio de 1999.
Juan José Fariñas-Ferro Rodríguez
Director xeral da Academia Galega de Seguridade
CORRECCIÓN de erros.-Orde do 25 de marzo de 1999 pola que se declara de interese galego a Fundación Gabriel Portal Antón e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 25/05/1999

Advertidos erros na devandita orde, publicada no DOG número 78, do luns 26 abril de 1999, cómpre face-las seguintes correccións:
Na páxina 4.942, no parágrafo segundo, onde di: «c) Promover e desenvolver...», debe dicir: «d) Promover e desenvolver...» e debe engadirse a letra «c) Promover e desenvolver campañas de prevención do consumo de drogas atendendo as especifidades da poboación, con especial prioridade ós colectivos de risco».